《闻官军捷报呈彦升时仲》
宋代·周行己

滞雨春惟冷，端忧夜更长。曲肱思已乱，如面世难防。

捷报闻平寇，安书喜到乡。鹿门心未遂，谁与论行藏。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。